Likumprojekts

**Grozījumi Civillikumā**

Izdarīt Civillikumā šādus grozījumus:

1. Aizstāt 112.panta pirmajā daļā vārdus "pieci simti latiem" ar skaitli un vārdu "700 *euro*".

2. Aizstāt 280.panta otrajā daļā vārdus "desmittūkstoš latiem" ar skaitli un vārdu "14 000 *euro*".

3.  307.pantā:

aizstāt otrajā daļā vārdus "piecus tūkstošus latu" ar skaitli un vārdu "7 114 *euro*";

aizstāt panta piezīmē vārdus "trīssimt latus" ar skaitli un vārdu "426 *euro*".

4. Aizstāt 333.panta pirmajā daļā vārdus "simt latiem" ar skaitli un vārdu "140 *euro*".

5. Aizstāt 731.pantā vārdus "desmit tūkstošus latus" ar skaitli un vārdu "14 000 *euro*".

6. Aizstāt 738.pantā vārdus "desmit tūkstoši latu" ar skaitli un vārdu "14 000 *euro*".

7. Aizstāt 1668.9 pantā vārdus "trīsdesmit latu" ar vārdiem "četrdesmit *euro*".

8. Izteikt 1765.panta trešo daļu šādā redakcijā:

"Procentu pamatlikme ir galējā procentu likme, ko Eiropas Centrālā banka piemērojusi savās pirms attiecīgā pusgada pirmās kalendāra dienas veiktajās pēdējās galvenajās refinansēšanas operācijās. Attiecīgā pusgada pirmajā kalendāra dienā spēkā esošo procentu pamatlikmi piemēro sešus turpmākos mēnešus."

9. Aizstāt 1833.pantā vārdu "latos" ar vārdu "*euro".*

10. Aizstāt 1998.panta otrajā daļā vārdus "tūkstots latiem" ar skaitli un vārdu "1 420 *euro*".

Likums stājas spēkā 2014.gada 1.janvārī.

Tieslietu ministrs

Jānis Bordāns